Puent de Fanlo, tamién conoixiu como mesón de Santa Ana, ye un lugar actualment despoblau d'a provincia de Uesca y situau en o municipio de Samianigo, en a comarca de l'Alto Galligo d'Aragón.

Se troba a o sud de Samianigo, chunto a la localidat de l'Hostal d'Ipiés.

Historia
Tendría relación con o dito Puent de Sol, que sería en a redolada y se documenta ya en o sieglo XV. Destruyido en 1938 mientres a Guerra Civil Espanyola, fue reconstruyiu en 1984.

O mesón de Santa Ana, que yera propiedat d'o sinyor de Baranguá, teneba encara dos viviendas en primerías d'o sieglo XX. Pascual Madoz documenta tamién en l'anyo 1845 a presencia de dos casas habitadas. Amán d'as edificacions bi heba una ermita adedicada a Santa Ana.

Molimentos
A Ilesia de Santa Ana de Puent de Fanlo, una ilesia adedicada a Santa Ana que hue se troba en runas pero que contina estando oficialment la ilesia parroquial d'o lugar.
Puent de Fanlo